(7) Ha az igénybevételt béke idején [81. § (2) bek.] foganatosították, a fél igényét az igénybevétel foganatosításától számított hat hónap alatt a kir. járásbíróság előtt, a 123. § (3) bekezdése értelmében foganatosított igénybevétel esetében pedig a kir. törvényszék előtt érvényesítheti. A minisztérium, illetőleg az illetékes miniszter által megállapított térítési tételek [93. § (1) bek., 122. § (3) bek.] a bíróság előtti eljárásban is irányadók. A fél az eljárás minden szakában, tekintet nélkül az igény tárgyának értékére, személyesen járhat el. A költségek - a szakértői költségek és díjak kivételével - tekintet nélkül az eljárás eredményére, kölcsönösen megszüntetendők. Az eljárást egyebekben az igazságügyminiszter a honvédelmi miniszterrel egyetértve rendelettel szabályozza.